Με το παρόν θα θέλαμε να σας ενημερώσουμε για την επεξεργασία των προσωπικών δεδομένων των παιδιών σας και τους σκοπούς της επεξεργασίας αυτής.

Ως Υπεύθυνος Επεξεργασίας των προσωπικών δεδομένων είναι το **ΚΔΑΠ ΜΑΚΡΟΧΩΡΙΟΥ ΔΗΜΟΥ** **ΒΕΡΟΙΑΣ** και δεσμεύεται να προστατεύσει τα προσωπικά δεδομένα τα οποία επεξεργάζεται σε πλήρη εναρμόνιση με τον Γενικό Κανονισμό Προστασίας Δεδομένων (GDPR) 2016/679.

Ο Παιδικός-Βρεφονηπιακός Σταθμός του Δήμου Βέροιας επεξεργάζεται στο πλαίσιο της λειτουργίας του τα προσωπικά δεδομένα των παιδιών που φοιτούν στις σχολικές του εγκαταστάσεις.

Τα προσωπικά δεδομένα τα οποία είναι απαραίτητα για την νόμιμη φοίτηση του τέκνου σας, επεξεργάζονται σύμφωνα με την κείμενη νομοθεσία και σε εναρμόνιση με τον Γενικό Κανονισμό Προστασίας Δεδομένων (GDPR) 2016/679.

Με το παρόν θα θέλαμε να σας ενημερώσουμε ότι ο Οργανισμός έχει λάβει τα κατάλληλα οργανωτικά και τεχνικά μέτρα και είναι πλήρως εναρμονισμένος με τις απαιτήσεις που έχει ορίσει ο Κανονισμός 2016/679.Σας γνωστοποιούμε, ότι έχετε το δικαίωμα να ανακαλέσετε τη συγκατάθεσή σας και να ασκήσετε τα δικαιώματά σας (πρόσβαση, διαγραφή, διόρθωση, περιορισμό στην επεξεργασία και φορητότητα) οποτεδήποτε, μέσω γραπτής δήλωσή σας προς τον Οργανισμό. Σας γνωστοποιούμε ακόμη, ότι διατηρείτε το δικαίωμα της προσφυγής στην Αρχή Προστασίας Δεδομένων Προσωπικού Χαρακτήρα (Κηφισίας 1-3, Τ.Κ. 115 23, Αθήνα, τηλέφωνο 210 6475628, e-mail: contact@dpa.gr).

Στο πλαίσιο της ευρύτερης λειτουργίας του Παιδικού-Βρεφονηπιακού σταθμού και στο πλαίσιο διεξαγωγής εκδηλώσεων ενδέχεται να συλλέξουμε επιπρόσθετα προσωπικά δεδομένα που αφορούν εσάς ή το τέκνο σας.

Συγκεκριμένα:

1. **Οπτικοακουστικό Υλικό (Φωτογραφίες/ βίντεο)**

Ο Σταθμός προτίθεται να επεξεργαστεί (συλλέξει, διατηρήσει και χρησιμοποιήσει) προσωπικά δεδομένα του παιδιού σας (εικόνα, φωνή)κατά τη συμμετοχή του σε εκπαιδευτικές, αθλητικές, πολιτιστικές και άλλες δραστηριότητες του παιδικού σταθμού. Τα δεδομένα αυτά θα περιέχονται σε αρχεία (φυσικά ή ηλεκτρονικά) φωτογραφιών ή/και βίντεο, τα οποία θα αναρτώνται στα κοινωνικά δίκτυα, στα οποία διατηρεί λογαριασμό ο Παιδικός-Βρεφονηπιακός Σταθμός. Στις ως άνω περιπτώσεις τα εν λόγω αρχεία δεν θα συνοδεύονται από το ονοματεπώνυμο του παιδιού σας, ώστε να μην είναι ευχερής η συσχέτισή του με την εικόνα, ενώ, παράλληλα, θα καταβάλλεται η μέγιστη δυνατή προσπάθεια, ώστε μέσω διάφορων τεχνικών (π.χ. θόλωση της εικόνας) να μην είναι δυνατή η αναγνώριση του προσώπου του παιδιού.

Επίσης, τα ως άνω δεδομένα (σε πιθανό συνδυασμό και με το ονοματεπώνυμο) θα τυγχάνουν αποθήκευσης και επεξεργασίας με σκοπό την δημιουργία αναμνηστικών ενθυμίων για τις εκδηλώσεις του παιδικού σταθμού και θα διανέμονται μόνο στους γονείς των μαθητών του παιδικού σταθμού μας, χωρίς την χρήση οποιασδήποτε τεχνικής αλλοίωσης ή παραμόρφωσης της εικόνας (π.χ. θόλωση κλπ).

Μπορείτε να ανακαλέσετε ελεύθερα ανά πάσα στιγμή οποιαδήποτε από τις παρακάτω συγκαταθέσεις, οπότε οι σχετικές φωτογραφίες ή/και βίντεο του παιδιού σας θα διαγράφονται. Η ανάκληση της συγκατάθεσης δεν θίγει τη νομιμότητα της επεξεργασίας που έχει ήδη πραγματοποιηθεί. Αυτονοήτως σε περίπτωση που ανακαλέσετε τη συγκατάθεσή σας για την επεξεργασία δεδομένων του παιδιού σας περιεχόμενων σε οπτικοακουστικό υλικό που περιλαμβάνονται και άλλα παιδιά, των οποίων οι γονείς δεν έχουν ανακαλέσει τη συγκατάθεση, το σχετικό υλικό δεν θα διαγράφεται αλλά θα καταβάλλεται η μέγιστη δυνατή προσπάθεια μέσω διαφόρων τεχνικών (π.χ. θόλωση της εικόνας) ώστε να μην είναι αναγνωρίσιμο το παιδί σας.

**Συναινώ να εικονίζεται το παιδί μου σε φωτογραφίες και βίντεο για το σκοπό και με τον τρόπο που αναφέρονται ανωτέρω:**

**Σε αναμνηστικά έντυπα του σχολείου:**

**|ΝΑΙ| |ΟΧΙ|**

**Στα κοινωνικά δίκτυα του Παιδικού Σταθμού: (facebook, instagram, twitter, youtubeκ.α.)**

**|ΝΑΙ| |ΟΧΙ|**

1. **Συλλογή και επεξεργασία στοιχείων επικοινωνίας σας**

Με σκοπό να ενημερώνεστε προφορικά, έντυπα ή ηλεκτρονικά για τις δράσεις, τις εκδηλώσεις και τα νέα του Παιδικού-Βρεφονηπιακού Σταθμού θα επεξεργαζόμαστε τα προσωπικά δεδομένα, τα οποία μας χορηγήσατε, και συγκεκριμένα, το ονοματεπώνυμο, το τηλέφωνο, το email και τη διεύθυνσή σας. Μπορείτε να ανακαλέσετε ελεύθερα την παρακάτω συγκατάθεση ανά πάσα στιγμή, οπότε θα διακόψουμε άμεσα την αποστολή ενημερώσεων και θα διαγράψουμε από τα ανωτέρω δεδομένα μόνο αυτά για τα οποία δεν θα υφίσταται άλλη νόμιμη βάση επεξεργασίας τους. Η ανάκληση της συγκατάθεσης δεν θίγει τη νομιμότητα της επεξεργασίας που έχει ήδη πραγματοποιηθεί.

**ΣΥΝΑΙΝΩ ΔΕΝ ΣΥΝΑΙΝΩ**

## ΔΗΛΩΣΗ

Έχω διαβάσει και έχω ενημερωθεί για το περιεχόμενο του παρόντος και ελεύθερα και με πλήρη επίγνωση αποδέχομαι και δίδω τη ρητή συγκατάθεσή μου για τη νόμιμη επεξεργασία των δεδομένων προσωπικού χαρακτήρα που αφορούν εμένα ή το τέκνο μου του οποίου νομίμως ασκώ την γονική μέριμνα, για τους σκοπούς που περιγράφονται ως άνω ως οι περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμοι, όπως τροποποιήθηκαν.

|  |  |
| --- | --- |
| **Α.Α.** | **ΟΝΟΜΑΤΕΠΩΝΥΜΟ ΒΡΕΦΩΝ ΚΑΙ ΝΗΠΙΩΝ** **ΓΙΑ ΤΟΥΣ ΟΠΟΙΟΥΣ ΔΙΝΕΤΑΙ Η ΣΥΓΚΑΤΑΘΕΣΗ** |
| 1 |  |
| 2 |  |
|  |  |

 ΒΕΡΟΙΑ ……/……./ 2025

Ο ΔΗΛΩΝ Η ΔΗΛΟΥΣΑ

ΟΝΟΜΑΤΕΠΩΝΥΜΟ ΟΝΟΜΑΤΕΠΩΝΥΜΟ